Mat Bond

Mat Bond merupakan sebuah filem Melayu yang diterbitkan di Malaysia pada tahun 1967. Filem Mat Bond diterbitkan dalam bentuk filem hitam putih tanpa warna.

Filem Mat Bond diarah oleh pengarah M. Amin & Mat Sentol pada 1967.

Ringkasan 
Mat Bond (Mat Sentol) berangan-angan menjadi seorang ejen sejak kecil lagi. Suatu hari, Mat Bond menemui tiga biji pil ketika memancing. Dia menelan sebiji lalu mendapat satu kuasa luar biasa. Pil itu sebenarnya ciptaan seorang doktor daripada kumpulan yang diketuai oleh Bossman (Malek Selamat) dan boleh memanjangkan umur. Hanya tiga butir pil wujud, namun boleh digunakan dalam tempoh 48 jam sahaja. Ia menjadi rebutan ramai orang. Mat Bond ditugaskan oleh sebuah kelab untuk mendapatkan pil tersebut. Tetapi sebaliknya dia yang menjadi buruan beberapa kumpulan lain kerana memiliki pil berkenaan.

Akhirnya, tempoh masa 48 jam berlalu tanpa sesiapa pun berjaya menggunakan baki pil yang tinggal.

Mat yang cuba lari pula telah dibawa pergi oleh jambannya yang mengalami masalah teknikal  sekaligus menjadi prequel kepada filem berikutnya, Mat Raja Kapor.

Pelakon 
 Mat Sentol sebagai Mat Bond
 Shirley Koh sebagai Agen Wanita
 Siti Tanjung Perak sebagai Mak
 Malek Selamat sebagai Bossman
 Dollah Dagang sebagai Dr. No / Dollah Terror
 Dollah Sarawak sebagai Dr. Ben
 Rahim Hamid sebagai Uncle

Pautan luar
 

Mat Bond
Mat Bond
Mat Bond
Filem bahasa Melayu